Lewis Hamilton jiffirma kuntratt ġdid ta' sentejn mal-Mercedes sal-aħħar tal-2023 Iċ-champion tad-dinja tal-formula 1 Lewis Hamilton iffirma kuntratt ġdid ta' sentejn mal-Mercedes sal-aħħar tal-2023. Il-Brittaniku ta' 36 sena rebaħ sitta mis-seba' titli mondjali tiegħu mat-team Ġermaniż ibbażat fl-Ingilterra sa minn meta ngħaqad ma' Mercedes mingħand il-McLaren fl-2012. Dan l-istaġun Hamilton qed jifittex li jirbaħ it-tmien kampjonat biex jikser ir-rekord tal-leġġendarju Michael Scummacher iżda bħalissa jinsab fit-tieni post fil-klassifika tas-sewwieqa wara Max Verstappen tar-Red Bull. "Għad għandna ħafna x'nagħmlu, kemm fuq il-korsa kif ukoll barra minnha," qal Hamilton. Dan il-ftehim intlaħaq malajr, b'kuntrast mal-2020, meta l-pandemija, staġun ikkompressat u mbagħad kemm Hamilton kif ukoll il-kap eżekuttiv tat-team Toto Wolff li kkuntrattaw il-coronavirus ittardjaw it-taħditiet u Hamilton temm is-sena mingħajr kuntratt. Hamilton ma qabilx ftehim ġdid ta' sena mat-team għall-2021 sa Frar iżda ilu jgħid mill-bidu ta' dan l-istaġun li huwa mistenni li jkompli fil-F1 lil hinn minn din is-sena, u beda jiddiskuti t-termini tal-kuntratt il-ġdid tiegħu ma' Wolff f'Mejju. Huma temmew ftehim fi żmien xahrejn, u emfasizzaw ix-xewqa tagħhom li jibqgħu jaħdmu flimkien. Hamilton ma ħax tnaqqis fil-paga, kuntrarju għal xi rapporti. Wara aġġustament fis-salarju bħala riżultat tal-pandemija f'dan l-istaġun, il-qligħ tiegħu se jkun lura għal-livelli ta' qabel il-Covid, meta ntqal li kien qed jaqla' daqs £40 miljun fis-sena.